Covid-19-statistieke: Derde van gevalle nou in Gauteng(Argieffoto) Die bevestigde getal Covid-19-gevalle het teen laat Dinsdagaand op 215 855 gestaan en nog 10 134 nuwe gevalle is bevestig. Altesaam 43 421 nuwe toetse is gedoen, het dr. Zweli Mkhize, minister van gesondheid, gesê. Die sterftesyfer staan nou op 3 502 nadat nog 192 sterftes aangemeld is. Hiervan is 15 sterftes in Limpopo, 22 in KwaZulu-Natal, 36 in die Oos-Kaap, 44 in die Wes-Kaap en 75 in Gauteng. Altesaam 33,1% van alle gevalle is nou in Gauteng en 33,4% van gevalle is in die Wes-Kaap aangemeld. Byna twee miljoen Covid-19-toetse is tot dusver in Suid-Afrika gedoen. Die herstelkoers is in hierdie stadium 47,4% nadat 102 299 mense reeds van die virussiekte herstel het, het Mkhize gesê.